
Prooemium 


vuum  ulcus  ventriculi  perforans ,  non  solum  in 
praxi  nosocomiali  sed  imo  et  in  privata  tam  frequen¬ 
ter  observandum,  phaenomenis  non  solum  externis 
sed  potius  adhuc  internis  —  cultro  anatomico  solum 
detegendis  —  ad  morbos  pertineat  maxime  memora¬ 
tu  dignos ,  illiusque  diagnosis  summis  adhuc  prema¬ 
tur  difficultatibus  ingenii  acie  devincendis  ,  ad  uber¬ 
rimas  et  tam  solerter  a  clarissimo  Dr.  Professore 
Rokit  ansky  circa  illud  institutas  observationes 
divulgandas  symbolam  conferre  velim.  Contigit  mihi 
benevolentia  clarissimi  et  doctissimi  Professoris 
II  o  kitan  s  ky  nec  non  illius  iVssistentis,  celeberrimi 


Dr.  K  oletschka  singularis  honor ,  adminiculis  — 
lubentissime  praestitis  —  uti,  quorum  ope  soluta  mihi 
erant  omnia. 

Etsi  tanta,  quantam  Viris  illis  debeo,  gratia 

-  .  -*> 

referri  non  potest,  habeo  tamen,  quantam  maximam 
capere  animus  meus  potest. 

Dabam  Vindobonae  mense  Aprilis  1839. 


Auctor. 


Notio  historica. 

\ 


Antiquorum  experientia  de  ulcere  ventriculi  perforante 
nos  penitus  latet,  et  recentiorum  observationes  singulatim 
et  rarissime  ad  nos  relatae  nulla  adhuc  adtentione]  dignatae 
fuere.  Sic  clarissimus  Courtial  («Journal  de  Scavans  1688) 
Littre  (Memoire  deTacad.des  Scienc.  1704.  Pag.  36)  Santes - 
son  (1790.  0ammJuttg  fur  prafttfcfye  31erjfe.  B.  XV.  0.  455) 
Baillie  (1794  0.  73.  2htatomte  bc$  franffyafteit  au£  hem 

UDll  Sommering )  Cruikhank ,  Morgagni  singulas  de 
hoc  morbo  adtulerunt  observationes  graphica  interdum  deli¬ 
neatione  insignes.  Petrus  Frank  (1805,  Lib.  de  curandis  ho¬ 
minum  morbis,  in  sectione  de  Haematemesi.)  etiam  de  ulcere 
perforante  mentionem  facit,  Intpr  Coaevos  Abercrombie 
(patfyologifcf)*  prafttfdfye  Unterfucfyuttgen  uber  bte  ^ranf^etteu 
be$  $ia<}en£  unb  £)armfatta($,  au£  bem  (Sttgltfcfyen  iiberfe^t  bon 
Gerhard  van  der  Busch ,  Bremen,  1830)  hujus  morbi  notio¬ 
nem  fusius  adumbravit  et  per,  circa  ulcus  perforansj  so¬ 
nantes  morborum  historias,  diligentissime  conscriptas,  haud 
parum  ad  mali  nostri  dilucidationem  contribuit.  Celeberri¬ 
mus  Cruveilhier  communi  fama  hujus  morbi  gnarissimus 
primus  erat,  cui  secundum  Hope  (0tel)e  beflfen  paffyologtfcfje 
21natonrie  0,  261)  meritum  attribendum  est,  hoc  malum,  sin¬ 
gulari  sua  forma  excellens,  dignoscendi  et  qua  morbum  sui 
generis  stabiliendi.  Recentissimo  tempore  schola  nostra 
anatomico  -  pathologica  thesaurum  observationum  in  lucem 
edidit,  quarum  fructus  exquisita  uj ceris  perforantis  cognitio 
consideranda  est. 

Nomen  et  §ynonyma« 

Ulcus  ventriculi  perforans  —  a  clarissimo 
Professore  Rokitanskg  sic  appellatum  —  denominationem 
suam  derivat  a  perforatione  ventriculi,  quum  hoc  unicum 
symptoma  naturam  processus  singularis ,  in  sphaera  vitali 

ventriculi  obtinentis  significare  queat.  Secundum  celeberr. 
Kollelschka  nominatur  „ulcus  resorptione  ortum” 
(D^eforptton^qefcfywutO  quia  nec  in  basi  nec  in  ulceris  peri- 
pheria  se-  vel  excretum  aliquod  aut  massae  parasiticae  cuj us¬ 
piam  infiltrationem  investigare  valuit.  A  clarissimo  Cru- 
veilhier  nuncupatur  „U  1  c  u  s  ventriculi  simplex”.  — 
etnfac^e^iaqenqefcfjmur.  —  d^rontfc^e  9ftaqettqefcf)rcur* 

Descriptio  anatomico  -  physiologica. 

Ulcus  ventriculi  perforans  foramen  sistit  stricte  orbi¬ 
culare,  circulo  ferro  terminali  acutissimo  caeso  non  dissi¬ 
mile,  3"'  fere  diametri,  cum  margine  peritonaeali  peracuto. 
Si  ab  interiore  illius  lustratur  facie,  major  membranae  mucosae 
jactura  oculos  ferit,  quum  margines  foraminis  ab  intus  ex¬ 
teriora  versus  acute  decurrunt,  hinc  quidpiam  infundibili- 
forme  terminant.  In  circumferentia  perforationis  membrana 
mucosa  varia  in  extensione  suffarcinata  —  quidpiam  tu¬ 
mens  conspicitur,  strati  vero  muscularis  et  membranae  sero¬ 
sae,  quae  extrorsum  ventriculum  ambit,  nulla  perquirenda 
alienatio. 

Haec  forma  ulceris  stricte  orbicularis  solum  ab  exordio 
pathognomonieum  sistit  signum,  nam  majorem  in  decursu 
ulteriore  nactum  extensionem  formae  potius  approximatur 
ellipticae,  (quod  etiam  in  casu  occlusionis  per  organa  vici¬ 
na  —  contigua  locum  habet),  donec  devastatione  ambitu  con- 
siderabili  proserpente  irregulare  evadit,  in  sinus  variae  ex¬ 
tensionis,  formae,  diametri  terminans. 

Acies  marginis  —  qui  per  omnes  ventriculi  formatur 
membranas  —  in  omnibus  stadiis,  quae  ulcus  percurrit,  cha- 
racteristicum  est;  non [ minoris  valoris  frequens  ulceris  ver¬ 
sus  axim  transversalem  (ab  arcu  minori  majorem  versus)  ex¬ 
tensio,  quo  ventriculum  exinde  cinguli  instar  amplectitur. 

Sedes  ulceris  dimidio  ventriculi  pjlorico  praeprimis 
adstricta  est.  Summopere  parietem  posteriorem  anteriori 
praediligit,  et  fere  constanter  regionem  arcui  superiori  cor- 

respondentem  (curvaturam  minorem)  tenet;  pylorum  ver¬ 
sus  raro,  rarius  adhuc  in  parte  duodeni  superiore  et  des» 
cendente  inveniendum,  unica  vice  coeco  ventriculi  inside¬ 
bat  fini.  t 

Celeberrimus  Professor  Rokitansky  in  sexaginta  tri¬ 
bus  casibus: 

20ies  in  posteriore  ventriculi  pariete , 

15ies  in  curvatura  illius  minori , 

5ies  in  pariete  anteriore , 

16ies  in  pylori  regione , 

6ies  in  duodeno,  et 

unica  vice  in  fundo  ventriculi  animadvertit. 

Magnitudo  ulceris  etiam  summopere  variabilis.  Saepis¬ 
sime  lentis,  nummi,  vigesimarii,  imo  thaleri ,  in  casibus 
sat  raris  palmae  aequiparat  ambitum.  Saepius  unum  tantum 
invenitur,  in  aliis  vero  casibus  plura  in  ventriculo  nidulan¬ 
tur,  ita,  ut  tria  imo  quinque  jam  observata  fuere,  supra  vel 
juxta  se  invicem  sedentia,  —  rarius  unum  in  anteriore,  al¬ 
terum  in  posteriore  ventriculi  facie  detegendum ,  et  rarissi¬ 
me  ita  situata  sunt,  ut  unum  supremam  teneat  duodeni  par¬ 
tem,  dum  alterum  ventriculo  insideat,  parti  pylori  proximae, 
per  valvulam  stricte  a  se  invicem  separata. 

deeris  evolutio *  decursus  9  termi¬ 
nationes* 

Quum  6olum  in  illis  casibus,  ubi  morbus  acutus, — ventri¬ 
culo  longe  alienus  —  aegrum  e  medio  tollit,  nobis  occasio 
praebeatur,  malum  nostrum  in  primo  evolutionis  suae  gradu 
observandi ,  et  quum  solum  in  ultimo  stadio  lethalem  invol¬ 
vat  exitum,  multis  difficultatibus  implicatur  conamen,  formam, 
cum  qua  morbus  exordium  capiat  et  ulteriorem  illustrandi 
evolutionem.  Secundum  disquisitiones  scholae  nostrae  patho- 
logico-anatomicae  morbus  aut  cum  circumscripta  membranae 
mucosae  emollitione  ( Abercromhii  inflammatione  chroni¬ 
ca  plagae  circumscriptae  membranae  mucosae)  aut  certis  Ii- 

mitibus  arcta ,  per  strata  singula  sensim  sensimque  progre¬ 
di  en  to  membranae  mucosae  exfoliatione  —  erosione  initiatur. 

Casu  primo  circumscripta  pars  membranae  mucosae 
per  irritationem  plus  minusve  vehementem  pedetentim  des- 
organisatur,  et  in  pultem  consistentiae  mollis,  coloris  fla» 
vescentis,  commutatur.  Eschara,  quae  per  consolidationem 
pultis  gradatim  procedentem  formatur,  serius  solvitur  etulcus 
depressum,  acute  limitatum  exhibet.  Haec  escharae  forma¬ 
tio  per  strata  singula  tarde  proserpit,  et  effectus  callosae 
membranarum  degenerationis  esse  videtur. 

Casu  secundo  pars  membranae  mucosae  circumscripta 
vasis  pedetentim  destituitur  et  omni  materierum  vicissitu¬ 
dine  carens,  sensim  efoliatur,  donec  in  ulcerativam  irruit 
degenerationem. 

Haec  membranae  mucosae  destructio  creberrime  sana¬ 
tur  per  cicatricem  stellatam,  longitudinaliter  decurrentem. 
Processus  destructionis  nempe  ad  submucoso  -  cellularem 
restringitur ,  quae  pedetentim  strictior  densior  fit  et  textu¬ 
ram  tandem  celluloso-librosam  exhibens,  margines  membra¬ 
nae  mucosae  jungit,  contrahit  et  cum  illis  in  unum  coale¬ 
scit.  Spatium  vero  si  quod  adest  interstitiale  strato  nonnun- 
quam  obtegitur  seroso,  splendente,  donec  tandem  cicatrix 
formatur  pigmento  nigro  distinguenda ,  quod  vero  mox  re¬ 
sorbetur. 

Decursu  ulteriore  ipsa  tum  membrana  muscularis,  per 
ulcerationis  processum  profundius  penetrantem  contiguitate 
afficitur.  —  Sed  et  profundiora  ulcera  stratum  musculare 
jam  permanantia^  et  ambitu  sat  lato  extensa  sanantur.  Fa¬ 
sciculi  musculares  in  substantiam  fibro- cellulosam  degene¬ 
rant  et  intimam  cum  reliquis  ineunt  membranis  unionem. 
Quum  vero  in  circumscripta  cicatricis  sede  punctum  naucis, 
cuntur  fixum  actionem  ventriculi  muscularem  vario  in  gradu 
et  extensione  impediunt.  Cicatrices  tali  ratione  formatae 
semper  magnitudini  jacturae  substantiae  correspondent,  fa- 
sciculatim  decurrunt  et  ventriculum  in  transversi  diametri 
directione  contrahunt,  constringunt,  et  sic  hujus  causant 

abbreviationem.  Interdum  praeprimis  et  singulariter  pylori 
angustatur  regio,  in  qua  simultanea  membranae  mucosae 
hypertrophia  deprehenditur. 

Stratum  peritonaeale  sphaerae  hujus  processus  serius 
etiam  intruditur,  et  in  escharam  squalidam,  leviter  flave¬ 
scentem  confertur ,  quae  ab  interna  peritonaei  facie  disrum- 
pens ,  foramine  cuspim  acus  vix  exsuperante  terminat 
vel  ex  toto  diffluit. —  Non  desunt  casus,  in  quibus  membra¬ 
nae  mucosae  et  muscularis  facta  observatur  cicatrisatio , 
dum  eschara  solvitur  peritonaealis. 

Perforatio  ipsa  consuetim  medium  tenet  ulceris  et  per 
intimum  et  minimum  orbium,  qui  omnes  concentrice  decur¬ 
runt  et  per  mucosam  et  muscularem  describuntur  membra¬ 
nam,  definitur. 

Tegumento  peritonaeali  destructo,  perfosso  —  nisi 
membrana  serosa  in  plaga  exulcerata  strati  lymphatici  exsu¬ 
dati  ope  partibus  adnectitur  vicinis  —  libera  subsequitur  hu. 
morum  in  abdominis  cavum  effusio ,  quae  cito  lethalem  pro¬ 
generat  peritonitidem.  Sed  et  hic  exitus  crebro  praecavetur. 
—  Irritatio  inde  contingens  membranae  mucosae  hypertro¬ 
phiam  calositatemque  baseos  et  marginum  ulceris  secum 
fert,  quam  in  aequabili  fere  tenore  perstantem  simultanea 
strati  lymphatici  in  pariete  peritonaeali  sedi  ulceris  correspon- 
dente  exsudatio,  quam  productum  inflammationis  arcto  cir¬ 
cumscriptae  termino  consequitur,  cujus  ope  ulcus  in  margine 
peritonaeali  cum  vicinis  feruminatur  organis.  Sed  haec  ad¬ 
haesio  textus  cellulosi  ope  ,  tenerae  plerumque  compagis  le¬ 
thalem  morbi  exitum  interdum  impedire  non  valet ,  quum 
perforatione  vix  locum  habente,  partim  per  inflammationem 
vehementem  consecutivam ,  partim  mechanice  per  conten¬ 
tum  ventriculi  inundans  statim  solvuntur  vincula  tam  facile 
dilaceranda.  Ubi  vero  adhaesio  per  exsudationem  strati  fibro- 
cartilaginosi  contigerat,  mollis  illa  firmior,  aensior  impetui 
contenti  effluentis  sat  renititur. 

Secundum  claris.  Rokitansky  cellulosa  adhaesio  sae¬ 
pissime  ventriculum  inter  et  omentum  majus  sursum  hio- 

tum,  vel  sinstrum  hepatis  lobum  observanda,  dum  fibrosa 
adnexio  plerumque  inter  anteriorem  ventriculi  parietem  vel 
arcum  minorem  et  concavitatem  sinistri  hepatis  lobi  locum 
habet.  Saepissime  vero  posterior  ventriculi  facies  cum  pan¬ 
create  vicinisque  glandulis  lymphaticis,  raro  cum  diaphrag¬ 
mate,  conglutinantur. 

Abercrombie  unica  vice  talem  expertus  est  adhaesionem. 

Rarius  anterior  ventriculi  pars  cum  lamina  superiore 
mesocoli  transversi  et  rarissime  posterior  ventriculi  facies 
cum  liene  illuc  tenso  inter  se  continentur. 

Hic  loci  erit  singularem  marginis  membranae  mucosae 
rationem  in  casu  occlusionis  ulceris  per  organa  vicina  afferre. 

Ante  perforationem  margines  membranarum  singula¬ 
rum  scalarum  decurrentium  ostendunt  formam,  donec  de¬ 
cursu  ulteriore  ora  muscularis  hucusque  patens  sub  margi¬ 
nem  membranae  mucosae  retrahitur  —  qui  tandem  super  prio¬ 
rem  evertitur  et  strato  cellulari  subseroso  contiguus  fit , 
dum  ulcere  perforante  per  organa  contigua  occluso,  textum 
pseudomembranosum  nectentem  tangit,  extra  ventriculi  ca¬ 
vum  situm,  quin  cum  illo  coalescat.  —  Sponte  liquet,  quod 
perinde  spatium  perforatum  nunquam  per  organon  occludens 
ita  expleatur,  ut  hoc  cum  interiore  ventriculi  pariete  in 
eodem  collocatum  sit  plano ,  vel  prorsus  in  illius  promineat 
cavum ,  sed  margo  membranae  mucosae  tali  ratione  circum¬ 
volutus  in  omni  sua  circumferentia  Uber  super  organon  oc¬ 
cludens  eminet.  Glandulae  lymphaticae  ob  textum  eorum  fa¬ 
cile  turgescentem  et  hypertrophiam  crebro  remanentem  uni¬ 
cam  admittunt  exceptionem. 

Formatur  exinde  tenuis  excavatio ,  quae  interdum  in 
sinum  lateralem  magnitudinis  nonnunquam  eximiae  augmen- 
tatur,  qui  a  textu  celluloso  organi  occludentis  cinctus,  et 
strato  fibro  celluloso  sat  crasso  obvolutus  per  orbicularem 
interdum  aperturam  —  ab  illo  margine  membranae  mucosae 
circumdatam  —  cum  ventriculi  communicat  cavo, 

Celeberr.  Rokitansky  tales  sinus  praeprimis  in  minore 
ventriculi  curvatura  pylorum  versus  et  vicino  lobo  hepatis 

sinistro  observavit ,  quum  hoc  ventriculi  segmentum  prae¬ 
cipue  impulsui  contenti  irruentis  pateat.  Sed  etiam  ante  ple¬ 
nariam  perforationem  tales  jam  occurrunt  recessus  inter  tex 
tum  celluloso-subserosum  et  eversum  membranae  mucosae 
marginem. 

Etiamsi  in  casibus  plurimis  per  adhaesiones  nuper  re¬ 
latas  libera  ventriculi  cum  cavo  abdominis  praecaveatur  com¬ 
municatio,  tamen  non  raro  stratum  lymphatico-cellulosum 
ferruminans  sensim  sensimque  attenuatur,  consummitur  et 
textura  organi  obdurantis  inde  patens  processui  singulari 
sua  indole  profundiora  semper  tendenti  committitur.  Tali 
ratione  septum  transversum,  ventriculo  in  plaga  exulceran¬ 
te  adnexum ,  perfossum ,  imo  pulmonis  basis  illi  adhaerens 
erosa  reperiebatur. 

Processu  exulcerationis  vero  extra  ventriculi  parie¬ 
tes  ulterius  serpente  phaenomenon  tunc  in  lucem  emergit, 
quod  improvise  et  juxta  omnem  medici  exspectationem  se 
palam  faciens  cum  summo  vitae  discrimine  junctum  incedit. 

Hoc  symptoma,  cui  summus  attentionis  gradus  tribuen¬ 
dus,  Haematemesis  est. 

Sanguis,  qui  vomitu  effertur,  aut  merus  est,  fluidus, 
ruber,  vel  ater,  coagulatus,  grummosus,  odoris  nonnun- 
quam  ingrate  nares  ferientis,  aut  expers. 

Qui  in  decursu  totius  morbi  occurrit  vomitus  ma¬ 
teriem  pituitosam  ,  particulis  grummosis  ,  nigro  -  brunes- 
centibus  permistam  vel  fluidum  infuso  pulveris  fabarum 
Coffeae  tostarum  simile  efferens,  semper  signum  pathogno- 
monicum  haemorrhagiarum  plus  minusve  vehementium,  re¬ 
petitarum  sistit,  quarum  fons  non  adhuc  perspectus  est,  et 
quae  universim  minoris  habendi  sunt  momenti,  quando  ul¬ 
cus  ventriculi  non  perfoderit  parietes,  quum  tunc  minora 
solum  laeduntur  vasa,  quae  partim  jam  in  exordio  erosionis 
per  callositatem  baseos  ulceris  incrassatam  ,  partim  per 
exulcerationem  ipsam  profundius  penetrantem  obliterantur. 
Tales  haemorrhagias  processu  exulcerationis  parietes  ven¬ 
triculi  nondum  perfodente  tamen  locum  habere  ,  coagulatum 

recens  natum*,  grummosum,  nigro  bruneum,  colorque  ba. 
seos  ulceris  nigrescens,  rubiginosus,  vel  laevis,  et  ostiola 
surculorum  late  patentium  sat  comprobant. 

Ventriculi  pariete  vero  perforata,  exulceratio  majora 
in  et  ultra  exsudatum  pseudomembranosum  decurrentia,  vel 
in  parenchyma  organi  obliterantis  pergentia  offendit  vasa, 
—  laedit  —-erodit.  Tali  ratione  arteriae  lienales, 
c o r  o naria  ventriculi,  pylorica,  g astro -epiploi¬ 
ca,  gastro  -  duodenalis  cum  illorum  surculis  nec 
non  p  a  n  creati  s  ipsius  vasa  erosa  visa  sunt;  quam  destru¬ 
ctionem  vero  non  solum  experiuntur  vasa  sanguifera,  sed 
etiam  ductus  defferentes  —  excretorii;  ex.  g.  ductus  Vir. 
surgianus  pancreatis  cum  suis  ramilicationibus  5  uti  obser¬ 
vationes  investigatione  accuratiore  institutae  sat  luculen¬ 
ter  docent.  Nonnunquam  oculo  inermi  ostiola  illorum  fim¬ 
briata,  inaequalia,  marginibus  tumidis  animadvertuntur, 
quae  in  imperfecta  cicatrice  terminantia  completam  ulce¬ 
ris  consolidationem  impediunt  et  fistulas  longaevas  imo 
perennes  relinquunt. 

Casu  faustissimo,  quo  ulcus  perforans  majoris  cir¬ 
cumferentiae  super  organon  obstruens  perfecte  cicatrisa- 
tur,  cicatrix  formata,  quae,  uti  jam  supra  adtuli,  sernper 
jacturae  substantiae  correspondet,  insignem  parietum  ven¬ 
triculi  procreat  contractionem  et  quum  saepissime  in  pa¬ 
riete  posteriore  vel  arcu  superiore  decurrat,  ulcus  perfo¬ 
rans  cicatrisationem  notabilem  parietis  posterioris  abrevia- 
tionem  cum  simultanea  cardiae  pylorum  versus  approxi- 
matione  consequi  debere  sponte  fluit,  dum  ventriculus  in 
fundo  et  secundum  curvaturam  arcus  majoris  in  saccum 
extenditur  plus  minusve  majorem. 

IMagiiosis. 

Phoenomena  ulcus  perforans  definientia  plerisque  in 
casibus  tribus  absolvuntur  stadiis,  duratione  incerta  et 
transitu  successivo  stipatis. 

St  adiit  m  ppimutn, 

Character  a  na  tom  i  c'u  s.  Membrana  ventriculi  mu¬ 
cosa  vasis  sanguiferis  ditior,  quidpiam  tumet,  roseo,  lae¬ 
vi,  imo  punctato  tingitur  colore,  uti  in  irritatione  chronica, 
notae  catarrhalis  ,  observari  licet. — Hanc  irritationem  con¬ 
sequitur  serius  hypertrophia  membranae  mucosae  cum  mu¬ 
ci  tenacis,  spissioris,  secretione.  —  Blennorrhea  chronica. 

Symptomata.  Stadium  primum  diuturnis  imo  in 
annos  extensis  exordium  ducit  digestionis  molestiis,  inter 
quas  sensus  ponderis,  tensionis,  epigastrii  per  vices  in¬ 
flatio,  anorexia,  nausea,  pyrosis,  vomituritio,  sapor  aci¬ 
dus  aut  limosus  praeprimis  referuntur,  et  quae  coena  lau¬ 
ta  intensiores  redduntur,  diaeta  vero  restricta,  blandiore, 
demulcente,  mitigantur.  Creberrime  singularis  in  certos  ci¬ 
bos,  aegrotanti  perbene  notos,  directa  evolvitur  sensilitas. 
Aegri  summo  studio  his  cavent ,  quum  illornm  usu  sensus 
oppressionis  in  dolorem  violentum,  constringentem,  inten¬ 
datur,  qui  peracta  etiam  digestione  continente  vehemen¬ 
tia  urget. 

Universim  hoc  stadium—  difficillime  dignoscendum  — 
summa  functionum  digestionis  perturbatio  characterisat.Sic 
appetitus  per  vices  vividior,  per  vices  est  imminutus,  vel 
plenarie  deest,  —  cibi  avidissime  exoptati  repudiantur  vix 
gustati;  —  in  alio  casu  irritantia,  stimulantia  solum  desi¬ 
derantur  alimenta  et  non  raro  titillatio  persentitur  continua 
certae  ventriculi  plagae  adstricta ,  quae  alimento  statim 
sumpto  sopitur. 

Sitis  vel  plenarie  abest,  in  casibus  —  omnino  raris¬ 
simis  —  symptoma  sistit  principale. 

Dolor  est  phoenomenon  inconstans;  vel  continuus  vel 
per  intervalla  solum  intensior  est,  vel  penitus  silet*  Con¬ 
tinuus  minoris  plerumque  vigoris  illi,  qui  periodice  recur¬ 
rit,  et  accessiones  celebrat  singulas. 

Semper  haec  symptomata  conccmitatur  vomitus  fluidi 
viscido  aquosi ,  acescentis  ,  jejuno  plerumque  subintrans 
ventriculo,  vel  etiam  coenam  subsequeris  lautiorem,  quo 
tum  vel  ingesta  cuncta,  vel  cibi  distinctae  qualitatis  eji¬ 
ciuntur.  In  casibus  raris  sola  epigastrii  inflatio,  ructus, 
vomituritio,  quin  vomitus  perficiatur,  observantur. 

Stadium  secundum» 

Character  anatomicus. Membranae  mucosae  pars 
circumscripta  irritatione  continuo  vigente  emollitur,  dum 
per  reactionem  simultaneam  textus  submucoso  -  cellularis 
incrassatur,  callose  degenerat,  et  pedetentim  in  escharam 
commutatus  exfoliatur,  quae  escharae  exfoliatio  profundius 
tandem  penetrans  ulcere  terminat  orbiculari,  marginibus 
peracutis. 

Symptomata.  Aeger  continuas  de  ventriculi  mo* 
lcstiis  fert  querelas,  fusas  de  dolorum  duratione,  natura , 
directione  exhibet  notiones  et  intime  se  persuasum  sentit, 
quod  nullibi  nisi  ventriculo  laboret,  certisque  solum  cibis 
et  quidem  in  minima  quantitate  frui  possit.  Dolores  tendens 
tes  nunc  in  ardentes  y  lancinantes ,  constringentes ,  inten¬ 
duntur,  periodice  recurrunt,  diutius  durant,  et  a  cibis  in¬ 
terdum  blandissimis  identidem  revocantur,  per  vomitum 
solum  serius  ocius  subsequentem  compescendi.  Haec  sum¬ 
ma  ventriculi  sensilitas ,  qua  nec  blandissima  feruntur  ali¬ 
menta,  dolorumque  constans  periodicitas  nuper  recensito¬ 
rum,  nec  non  vomitus  cum  evacuatione  assumtorum  et  fluidi 
pituitosi ,  flaccis  nigro  - brun  eis  (sanguine  digesto)  in¬ 
termixti,  quem  aeger  communiter  post  vehementem  doiorum 
insultum  patitur ,  ulcus  formatum  designant.  Ultimum  phae¬ 
nomenon  ,  quum  in  hoc  stadio  nunquam  defuisse  dicitur,  va- 
lorem  vere  pathognomonicum  sibi  promeruit. 

Ulcere  formato  omnis  ventriculi  per  manus  rudior  in¬ 
dagatio  aut  recusatur  aut  dolorum  imanium  causat  inten¬ 
tionem  5  quae  sensilitas  interdum  ad  locum  circumscriptum 

restringitur ,  quo  nonnunquam  induratio  non  mediocris  di* 
gito  explorante  tangitur,  —  Casibus  haud  raris  aeger  ipse 
locurn  ulceris  designare  valet,  qua  focum  dolorum  scin¬ 
dentium,  constringentium. 

Decursu  ulteriore  aeger  animi  corripitur  dejectione, 
iracundia,  inquietudine,  hypochondriasi,  imo  taedio  vitae. 
Ferit  tunc  oculos  physiognomia  tristis,  vultus  collapsus,  ma- 
cilentia  universalis,  cutis  laxa,  pallida,  aut  luride  flavens. 

Stadium  tertium. 

Respectu  anatomico  per  parietum  ventriculi  perfora¬ 
tionem  definitur. 

Phaenomena  perforationem  significantia  constantissi- 
ma  sunt,  et  characteristica ,  vix  praetervidenda  aut  pro- 
mutanda. 

Post  fortem  dolorum  scindentium,  lacerantium  exacer¬ 
bationem,  vel  perfectcm  cruciatuum  remissionem  —  imo 
pleno  salutis  prosperae  sensu,  vehementissimum  aeger  in 
loco  ventriculi  circumscripto,  angusto,  persentit  dolorem, 
qui  natura  sua  longe  a  prioribus  perpessis  distinctus^  mox 
per  totum  diffunditur  abdomen  —  a  regione  dorsali  inter¬ 
dum  per  thoracem  et  spinam  radiatim  se  expandens.  — 
Nullum  remedium  aut  ex -aut  internum  dolori  isti  sopiendo 
par  est  • — -  imo  nec  mitigando. 

Eodem  momento  ,  quo  aeger  acerbissimo  conficitur 
dolore,  subitaneo  virium  exstinctionis,  laesionis  lethalis, 
imo  mortis  instantis  afficitur  sensu,  physiognomia  simul 
singulari  defiguratur  modo,  distorquetur 5  —  (verba  mihi 
desunt  hanc  describere).  —  Abdomen,  ab  exordio  doloris  du¬ 
rum,  nunc  molle,  tympanice  inflatum,  volumine  auctum 
evadit,  (signum  effusionis  contentorum  tum  gasiformium 
tum  fluidorum),  et  creberrime  frigoris  in  illo  sensus,  ab 
aegro,  summa  anxietate  detento,  refertur. 

Deglutiendi  difficultas,  vomituritio,  vel  vomitus  ipse, 
Gastrobrosim  nonnunquam  praecedentes,  cum  doloris  inva¬ 
sione  penitus  desinunt. 

Serius  ocius  phaenomena  dirae  peritonitidis  nunc  in 
lucem  emergunt*  Accedit  tunc  febris  plus  minusve  notae 
inflammatoriae ,  et  dolor  alicubi  in  abdominis  circumferentia 
fixus  et  continuus  mox  in  pungentem,  urentem  convertitur, 
totum  nunc  amplectens  abdomen,  et  ab  attactu  et  pressio¬ 
ne  etiam  moderata  ingravescens.  Sitis  nunc  plerumque  ar¬ 
dens,  insatiabilis,  quem  sedare  summopere  cupiunt  tanta- 
lici.  Potu  largo  assumto  sensus  percipitur,  ac  si  pondus 
grave  in  abdomen  e  ventriculo  volutaretur  latus  versus,  in 
quod  aeger  hoc  ipso  tempore  incumbit*  Associantur  serius 
dyspnoea  angens,  continua,  extremitatum  frigus,  donec  pul¬ 
su  minimo ,  irregulari ,  intermittente ,  terribilis  clauditur 
scena,  conscientia  ad  ultimum  usque  halitum  vigente. 

Haec  eveniunt,  si  perforatio  ventriculi  libera  est,  id 
est,  si  per  organa  vicina  non  obduratur.  Cruveilhier ,  qui  per¬ 
forationem  in  nonnullis  casibus  sub  valido  corporis  motu 
subsequi  visus  est,  opinatur ,  quod  ex  liac  causa  disruptio 
plagae  exulcerantis  explicanda  foret,  —  sed  clarissimus 
Rokitanskg  talem  perforationis  rationem  nunquam  demon¬ 
strare  valuit ,  et  hanc  potius  sequelam  inevitabilem  proces¬ 
sus  illius,  texturam  membranarum  per  strata  singula  pede- 
tentim  exstinguentis,  ideo  potius  in  singulari  morbi  natura 
fundatam  credit. 

Ubi  ulcus  perforans  per  organa  contigua  intercluditur 
momentum  perforationis  nullo  modo  dignoscendum. 

Perforationem  interseptam  vero  locum  habere,  do¬ 
lores  scindentes,  pungentes,  constringentes,  ad  summum 
elati  gradum  et  non  laro  viginti  et  ultra  perdurantes  horas, 
anxietatis  simul  e  stomachi  regione  egredientis  sensus ,  vo- 
mituritio,  lipothymiae  instantis  ac  lipothymia  ipsa  manife¬ 
stant.  Constantissimum  signum  praebet  vomitus,  magnam 
sanguinis  aut  meri,  aut  coagulati  proferens  copiam,  qui  sym¬ 
ptomatibus  mox  recensitis  associatur,  et  in  pluribus  casibus 
cum  materierum  pici  atrae  non  dissimilium  per  anum  eva¬ 
cuatione  jungitur.  Haec  haematemesis  summum  vitae  di¬ 
scrimen  ponit ,  et  vel  primo  insultu  miserum  e  medio  tollit 


aegrum  vel  repetito  impetu  deplorabili  finem  imponit  vitae 
avide  plerumque  exoptatum. 

Ulcus  ventriculi  perforans  ideo  mortiferum  involvit 
exitum  aut  per  Gastrobrosim  cum  consecutiva  peritonitide 
iethali ,  aut  per  haemorrhagias  profusas.  Casibus  solum  ra¬ 
rissimis,  decursu  maxume  chronico,  repetitis  dolorum  ima- 
nium  insultibus,  duratione  longa  et  intensitate  summa  di¬ 
stinctis  et  frequenti  ingestorum  hinc  e  illinc  sanguinis  striis 
intermistorum  vomitu,  tabe  consummitur  aeger,  clandestine 
se  evolvente. 

Differentia  a  morbis  similibus» 

Morbi,  cum  quibus  ulcus  ventriculi  ob  similitudinem 
symptomatum  confundi  possit ,  sunt  sequentes : 

Gastritis  chronica.  Inflammatio  ventriculi  chro¬ 
nica  dolore  constante,  punctorio  in  epigastrio  t en s o 
calente,  imo  duro  summe  sensili,  manifestatur.  Semper 
adest  sitis  validior  normali  in  aquam  frigidam  directa, 
nec  non  sensus  aestus  interni,  cum  pulsu  frequentiore , 
duriusculo.  Cardialgiae  periodice  recurrentes ,  quae  ulcus 
perforans  characterisant,  et  vomitus  materierum  punctis 
nigro -bruneis  intermixtarum  penitus  desiderantur. 

Scirrhus  ventriculi.  Quamvis  ulcus  ventriculi 
perforans  anatomico  sumtum  respectu  nec  remotissimam 
similitudinem  cum  malo  canceratico  agnoscat,  tamen  sum¬ 
ma  inter  morbum  nostrum  et  scirrhum  intercedit  phaenome¬ 
norum  analogia,  ita  ut  confiteri  coacti  simus,  paucissima  esse 
symptomata  a  nobis  morbo  nostro  attributa,  quae  etiam 
non  convenirent  labi  canceraticae.  Rita  phaenomenorum 
tum  localium  tum  universalium  compositione,  habita  simul 
ratione  quoad  singulorum  gradum,  durationem,  typum,  re¬ 
missiones  —  opus  est ,  ut  unum  alterumve  cum  praevalente 
verisimilitudine  discernere  liceat  morbum. 

Si  hoc  jam  de  simplici —  sine  ulla  complicatione  —  ulcere 
perforante  et  cancro  ventriculi  valet,  tunc  in  praxi  eo  ma- 

gi s  ulcus  ventriculi  perforans  cum  cancro  —  et  uti  commu¬ 
nius  sonat,  cum  scirrho  —  confundi  poterit,  ubi: 

1.  ulcere  pyloro  insidente  hic  canalis  ipse  oh  callosam 
textuum  densitatem  in  ulceris  hasi  et  simultaneam  membra¬ 
nae  mucosa  hypertrophiam  non  mediocriter  angustatur,  et 
ubi  manuali  lustratione  aliqua  incrassatio  imo  induratio  tan¬ 
gitur,  quae  simultaneae  ventriculi  dilatationi,  praeprimis  in 
fine  illius  coeco,  occasionem  praebet,*  vel  ubi 

2.  ulcus  in  varia  a  pyloro  collocatum  distantia  cinguli 
adinstar  parietes  ventriculi  constringit  aut  pylori  dislocatio 
per  ulceris  cicatrisationem  causata  contigerat;  et 

3.  tandem,  si  casibus  omnino  rarissimis,  ulcus  perfo- 
rans  cum  scirrho  combinatur. 

Praesentia  scirrhi  universim  tum  assumenda  foret,  si 
tumor  fixus,  resistens,  regioni  pyloricae  correspondens  tan¬ 
gitur,  qui  decursu  ulteriore  in  meso  gastrium  usque 
extenditur,  (verosimiliter  pondere  suo plus  minusve  cir¬ 
cumscripte  terminatus.  (Interdum  aliqua  saltem  parietum 
incrassatio  manuali  lustratur  indagatione.)  Momentum  discri¬ 
minis  non  exiguum  praebet  etiam  vomitus,  qui  ob  impedi¬ 
tam  contentorum  per  angustatum  canalem  pyloricum  eva¬ 
cuationem,  3 — 4  horas  post  coenam  constanter  subin¬ 
trat,  materias  offerens  acres,  bruneae,  imo  nigricantes,  co¬ 
lori  chocoladae  similes  et  non  raro  fragmenta  para¬ 
sitae  ipsius  singulari  sua  structura  dignoscendae,  conti¬ 
nentes. 

Aetas  aegri  scirrho  laborantis  saepissime  jam  provec¬ 
ta  —  symptomatum  mox  recensitorum ,  diaeta  et  regimine 
etiam  maxime  consentaneo  nunquam  remittentium  constantia 
—  cachexiae  tandem  singularis  —  colore  cutis  praeprimis 
dignoscendae  —  clandestina  evolutio  paginam  differentia¬ 
rum  absolvunt.  Quo  magis  hinc  phaenomena  ulceris  perfo¬ 
rantis  cum  illis  canceratico  malo  convenientibus  congruunt, 
eo  magis  solum  conjectura  mali  nostri  stabilienda  erit. 

Combinationes. 

X 

Secundum  observationes  scholae  nostrae  pathologico- 
anatomicae  unica  combinatio,  ubique  hucusque  praetervisa, 
nota  est,  et  quidem  cum  Scirrho,  Varia  occurit  sub  forma. 
Aut  peripheria  ulceris  sola  fungose  degeneratur,  vel  in¬ 
tra  acutum  et  integrum  membranae  mucosae  vel  ipsius  mus¬ 
cularis  marginem  basis  ulceris  scyrrhosa  infiltratur  materie, 
vel  circumferentia  peripheriae  ulceris  penitus  exquisiti  a 
nodis  —  scirrho  crudo  peculiaribus  —  pertexta  reperitur. 

His  observationibus  elucet,  quod  morbus  primarius 
ulcus  perforans  erat,  cui  serius  se  associavit  cancer  ipse;*) 
quae  argumentatio  eo  majoris  estvaloris,  quum  ulcus  can¬ 
ceraticum  merum,  nunquam  formam  istam  exquisite  orbi¬ 
cularem  et  ab  intus  excarptam  referat,  et  solum  in  casibus 
rarissimis  perforatione  ipsa  terminet. 

Pr  offuosis* 

* 

Etiamsi  dirissimis  a  primo  exordio  jam  morbus  'noster 
ingrediatur  symptomatibus  summumque  involvat  vitae  di„ 
«crimen  per  exitus  tam  saepissime  lethales,  tamen  in  quocun¬ 
que  evolutionis  suae  gradu  ante  perforationem  sanandus  et 
sub  certis  conditionibus  etiam  perforatione  jam  perfecta  sa¬ 
nabilis,  quod  cicatrices  testantur,  quae  creberrime  in  ven¬ 
triculo  aegrorum,  ulcere perforante  olim  laborantium,  inve¬ 
niuntur.  Imo  perforatione  intersepta  cicatricis  etiamsi  imper¬ 
fectae  formatio,  observabatur. 

Summi  momenti  est  magna  mali  nostri  in  recidivas 
propensio,  quod  illis  facile  comprobatur,  quae  anatomica 
deprehenduntur  lustratione,  quum  juxta  ulcus  perforans 


*)  Praecipue  hoc  ex  illis  casibus  liquet,  ubi  parasita  formam  ha¬ 
bet  carcinomatis  medullaris.  (C&neB  Qsrnfepljaloib.) 

creberrime  cicatrices  —  imo  vetustissimae  —  animadver¬ 
tantur. 

Faustissimo  morbi  eventu  interdum  magna  ventriculi 
debilitas  et  varia  appetentiarum,  digestionis  et  assimilatio- 
nis  vitia,  remanere  solent,  quorum  ratio  in  restante  mem¬ 
branae  mucosae  hypertrophia,  comite  biennorrhea  chronica 
et  perversa  succi  gastrici  secretione  quaerenda  est,  aut  quae 
per  nimiam  ventriculi  per  cicatricem  corrogationem  —  con¬ 
tractionem,  quae  excessivam  substantiae  jacturam  consequi¬ 
tur  et  correspondentem  dilatationem  conditionantur. 

Aetiologia. 

Densis  adhuc  tenebris  obfuscatur  causarum  notio  pro¬ 
generando  nostro  malo  quam  maxime  parium.  Etiamsi  inter¬ 
dum  cum  haemorrhoidibus ,  menstruationis,  se  et  excretio- 
mirn  anomaliis  observare  liceat  complicatio,  nunquam  ta¬ 
men  hucusque  concessum  erat,  morbum  nostrum  causali 
quopiam  nexu  cum  illis  jungi. 

Hoc  momentum  praeter  illa,  quae  anatomica  largitur 
lustratio  et  quae  aegrorum  deprehenduntur  persuasione, 
quod  nullibi  nisi  ventriculo  laborent,  Cruveilhieri  opinionem 
comprobare  videtur,  morbum  nostrum  malum  sistere  sui 
generis  —  independens,  malum  sui  juris.  Nostra  schola 
pathologica  ab  exordio  saltem  illius  opinatur  sejunctionem. 

Inter  momenta  pro  e  gumen  a  haereditaria  quae¬ 
dam  dispositio  nullo  modo,  accuratissimo  etiam  anamnestico- 
rurn  examine,  assumi  potest» 

Aetati  omnino  provectiori  convenire  videtur,  nam 
38ies  ultra  annum  quinquagesimum,  24ies  infra  trigesimum , 
unica  vice  in  trigesimo  et  bis  in  decimo  septimo  et  decimo 
sexto  observandi  occasio  adfuit. 

Quoad  sexum  omnino  femineo  praerogativam  in  no¬ 
strum  morbum  concedere  debemus,  quum  inter  septuaginta 
novem,  qui  in  nosocomio  observabantur  casus  quadraginta 
sex  ad  foemineum  et  triginta  tres  ad  virilem  spectant  sexum. 

Non  solum  vilem  plectit  gentem,  laboribus,  fatigiis, 
curis  consummatam  sed  et  honoris  gradu  superioribus  et 
vitae  generi  luxurioso  indulgentibus  non  raro  hospes  invitus. 

Inter  momenta  procatarctica  illae  praeprimis 
potentiae  nocentes,  quae  repetitam  membranae  mucosae 
irritationem  subsequa  blennorrhea,  et  consecutivam  inde 
progenerare  valent  illius  hypertrophiam,  ulcerationis  proces¬ 
sui,  singulari  sua  indole  profundiora  semper  petenti,  inser¬ 
vire  videntur.  Adnumerantur  his : 

Cibi  et  potus  vehementer  irritantes ,  calefacientes , 
acres ,  fermentantes  ,  vini  et  spirituosorum  in  genere ,  uti 
cremati,  alcoholis,  coffeae,  rhum;  (catarrhus  et  cardialgiae 
inde  potatorum)  —  condimentorum  acrium,  multum  exae¬ 
stuantium  abusus  $  ingesta  quaeque  fervida,  refrigeratio  sto¬ 
machi  subita  per  potum  frigidum  aut  glaciem  conditam  im¬ 
primis  post  cibos  potusve  calidos,  aut  calente  multum  imo 
sudante  corpore  sumtamj;  emetica  dosi  debito  majore  vel 
saepe  nimis  usitata,  — •  bilis  acerrima,  degenerata,  succi 
gastrici  perversa  secretio  (secundum  Bell )  efflorescendae, 
aliique  cutis  morbi  chronici  regressi,  repulsi,  affectiones 
tandem  partium  vicinarum  vel  remotarum  catarrhales ,  ery- 
sipelatosae,  ventriculo  communicatae. 

Clarissimus  Rokitansky  momentis  occasjonalibus  quam 
summopere  adnumerat  febres  intermittentes  exantlatas, 
quum  ex  anamnesi  aegrorum  complurime  elucebat,  quod  ex 
eo  temporis  momento,  quo  intermittens  cessavit  febris, 
symptomata  malum  nostrum  designantia  exordium  coeperint* 
Persuasum  nonnunquam  habet  ipse  aeger  intermittentem  sibi 
deposuisse  malum, 

Causa  proxima  processus  illius  occulte  in  sphaera 
vitali  ventriculi  vigentis  partim  in  concentus  vitalitatis  tur¬ 
bati  a  centro  systematis  gangliaris  peripheriam  versus  trans¬ 
latione,  partim  in  materiali  quadam  mutatione  per  principii 
morbosi,  cachexia  varia  progenerad,  depositionem  causata, 
quaerenda  foret. 

Therapia* 

Malo  nostro  sanando  praeprimis  re g'im en  et  diaeta 
inserviunt  adaequata.  Hinc  respectu  prioris:  vehemens  cor¬ 
poris  motus,  intentio,  exaestuatio  levando  onera  et  gestan¬ 
do,  omnis  refrigeratio  per  incautam  et  repentinam  aeris 
frigidi  cum  calido  commutationem  vel  per  potum  frigidum, 
glaciem  conditam,  calente  praeprimis  corpore  adsumptain; 
vestium  arctarum ,  angentium  usus ;  affectuum  deprimen¬ 
tium  influxus,  mentis  nimiae  operationes;  omnia  tandem, 
quae  transpirationem  cutaneam  non  solum  sed  omnium  se¬ 
cretionum  habitualium  restringere  valent  fluxum,  solerter 
vitanda. 

Quam  maxime  curandum  ,  ut  aer  aegrum  ambiens  mo¬ 
dice  calidus  sit  atque  aequabilis,  ut  procuretur  abdominis 
per  adcommodatum  vestitus  usum  fotus.  Summopere  com¬ 
mendanda  animi  tranquillitas ,  mentis  quies. 

Diaeta  ab  initio  strictissime  exquisita,  digestu  facilis, 
blanda,  copiae  convenientis,  absolute  requiritur.  Omnis 
potus  aut  ciborum  avida  ingurgitatio  quam  maxime  nocet. 

Diligenter  et  accurate  ab  aegro  inquirendum,  quomo¬ 
do  cibos  et  potus  distinctae  qualitatis  ferat,  an  certa  jam 
sibi  selegit,  aut  seligeret  nutrimenta,  etc.  Creberrime  aeger 
non  solum  copiam  et  indolem,  sed  et  temperaturam  alimen¬ 
torum,  praeprimis  sibi  convenientem,  perfecte , designare 
studet. 

Instin  ctuumv  — •  nocen  tium  et  faventium  si¬ 
mul  ratio  habenda  est,  quum  non  raro  nutrimenta  indolis 
maxime  heterogenae  perbene  digestioni  cedunt  adhuc  labe¬ 
factatae,  dum  ciborum  ad  speciem  indifferentium  usus  om¬ 
nium  molestiarum  gravem  causat  exacerbationem.  Experien¬ 
tia  constat ,  aegros  interdum  uno  et  definito  solum  cibo 
frui  posse. 

Praeprimis  conveniunt  ab  initio  diaeta  mere  vegetabi¬ 
lis,  ex  Cremore  Hordei,  Orizae,  Avenae,  jusculis  Sago, 


Salep,  radice  Scorzonerae,  fructibus  Horaeis  dulcibus  coc¬ 
tis,  Aroow-Root;  tardius  jusculis  carnium  non  salsis,  gela- 
tinis  conflata.  Pro  potu  aqua  mera,  frigida,  sub  certis  cir¬ 
cumstantiis  imo  glacialis,  acido  carbonico  scatens,  Sacha- 
rum  copiosum  aqua  solutum  perbene  commendantur.  Quam 
maxime  vero  favet  constans  et  restrictus  lactis  aut  illius 
seri  usus.  Cruveilhier  hanc  curandi  methodum  summis  extol¬ 
lit  laudibus.  An  non  etiam  hodierno  die  a  multis  de  hoc  mor¬ 
bo  nec  somniantibus,  qui  ulcus  perforans  false  pro  scirrho 
habent  ventriculi,  sola  et  restricta  lactis  diaeta  malum  no¬ 
strum  sanare  videmus? 

Sanguinis  depletiones  universales  rarissime  necessa¬ 
riae  evadunt.  Sensibilitate  ad  circumscriptam  ventriculi 
plagam  — nimia,  continua,  per  contrectationem  etiam  for¬ 
tiorem,  per  ingesta  in  dolorem  intendenda,  iterata  sangui¬ 
sugarum  requiritur  applicatio,  et  loco  omnium  remediorum 
anodynorum,  parvae  magnesiae  carbonicae,  lapidum  can¬ 
crorum,  aquae  calcis,  aut  merae  aut  lacte  attenuatae  quam 
optime  conducunt  doses.  Lac  aut  recenter  emulsum,  vel 
si  non  fertur,  sine  flore,  tepidum  aut  frigidiusculum,  exigua 
quantitae  (|  —  1  cochleari  cibario)  praescribendum.  Prae- 
diligitur  connubium  cum  aqua  calcis,  vel  aqua  Selterana, 
Joannea,  Gleichenbergiana ,  Bilinensi  copiae  convenientis. 

Vomitus  lactis  usum  subsequeris  decoctis  radicis  A!~ 
theae,  Salep3  vel  Hordei,  Orizae,  aqua  mera  mitigandus, 
sopiendus.  Enemata  alvum  leniter  ducentia  ,  fomenta  et 
cataplasmata  levia,  balnea  sub  cautissimo  corporis  et  spe- 
ciatim  musculorum  abdominalium  motu  ,  nec  non  vesican- 
tia,  sinapismi  suo  tempore  agant  oportet. 

Regimine  et  diaeta  mox  recensita  per  menses  inde¬ 
fessa  severitate  et  diligentia  servata  felicissimo  si  coronan¬ 
tur  effectu,  aegris  succulentiora  avide  exposcentibus,  ma¬ 
gis  nutrientia  omnino  concedi  possunt.  Sed  tunc  solum¬ 
modo  aeger  omni  ex  parte  salvus  habendus ,  si  omnes  di¬ 
sparuerint  molestiae.  Criterium  optimum  est,  si  aeger  con¬ 
tinua  valetudinis  fruitur  prosperitate,  etiamsi  diaetam  «er- 

vel  a  se  ipso  selectam,  plus  minusve  alentem,  et  vires  dl- 
gestivas  validiores  exposcentem. 

Celer  ad  sanitatem  reditus  et  velox  molestiarum  ces¬ 
satio  melius  cassa  habenda,  quum  admodum  in  promtu  est, 
morbum  nostrum  luculentas  celebrare  remissiones.  Semper 
probe  memoria  tenendum,  quod  summa  propensione  in  re¬ 
cidivas  feratur  et  interdum  clandestine  irrepens,  mox  ter¬ 
ribile  extollat  caput. 

Curandi  methodum  ante  memoratam  insufficientem 
per  ulcera  artificialia,  cortice  Mezerei,  imprimis  unguento 
stibiato  vel  fonticulo  ad  brachia  vel  femora  facta  et  diu 
sustentata  adjuvari  oportet. 

Ad  leniendas  sopiendasve  cardialgias  quam  maxime 
Carbonas  Magnesiae,  bicarbonasSodae,  Lapides  cancrorum, 
flores  Zinci ,  aqua  Laurocerasi,  magisterium  Bismuthi  (a 
grano  semis  omni  trihorio  porrigendum)  commendanda.  — 
Opio  a  Cruveilhier  omni  jure  palma  abripitur.  —  Sub  cer¬ 
tis  conditionibus  parvae  quantitates  tenuis  infusi  Chammo- 
millae,  Melissae ,  praeprimis  reiterata  sinapismorum  appli¬ 
catio  prosunt.  Externe  epithemata  calida  ,  aromatica,  sicca 
vel  humida,  lotiones  epigastrii  cum  infusis  aromaticis,  inun¬ 
ctiones  illius  vel  spinae  dorsi  cum  linimentis  vel  unguentis 
aromaticis,  utilia  visa  sunt. 

Haemorrhagiis  in  laesione  mere  locali  plenariam  agnos¬ 
centibus  rationem  eo  adlaborandum,  ut  vasa  laesa  chemice 
vel  dynamice  irritantibus  ad  contractionem  indeque  laesi 
praeclusionem  sollicitentur.  —  Hinc  frigida  Plumbi,  Alumi¬ 
nis,  hujus  et  Gummi-Kino  solutiones,  acidum  sulfuricum  cum 
aqua  dilutum,  acidum  Halleri  cum  aqua,  decocta  tenuia  cor¬ 
ticum  Salicis,  Hippocastani,  Quercus,  radicum  Tormentillae, 
Ratanhiae  in  usum  vocanda. 

Gastrobrosi  casu  infelicissime  locum  habente  aeger  in¬ 
felici  suae  sorti  minime  commitendus.  Peritonitis  inde  con- 
secutiva,  summa  corporis  quiete,  sanguisugarum  numero 
sat  largo  cautissima  applicatione  nec  non  pharmacorum  per 
'Unum  usu  debellanda. 

Historias  binas  morborum  in  finem  adduxi  omnium, 
quae  ambae  circa  ulcus  perforans  in  utroque  casu  gastro- 
brosi  et  peritonitide  lethali  terminans,  sonantes  in  funesti 
hujus  mali  dilucidationem  ut  conferant  summo  trahor  de¬ 
siderio. 


Historia  prima. 

W.  Th.  vir,  annum  quinquagesimum  vitae  deg%ens,  con¬ 
stitutionis  fortis,  ex  septem  annis  jam  dispepsia,  cardialgiis, 
nec  non  colico  dolore  intercurrente  laboravit,  quas  molestias 
vero  parvi  fecit,  quum  per  intervalla  solum  presto  erant. 
Ex  sex  mensibus  nunc  non  solum  plenarium  ciborum  fasti¬ 
dium  et  nauseam  sed  et  dolorem  in  regione  epigastrii  fixum, 
obtusum,  intervallis  irregulariter  decurrentibus  acutissimum 
persensisse  adsignat.  Frequenter  hunc  dolorem  subsequutus 
est  vomitus  fluidum  limpidum ,  salivae  simile  efferreris,  qui 
serius  pluries  de  die  et  recentiori  tempore  constanter  post 
coenam  intravit,  quo  cibi  et  potus,  quibus  fruebatur,  ejicie¬ 
bantur.  Ante  quatuordecim  dies  post  insultum  dolorum  scin¬ 
dentium  ardentium  vomitum  cruentum  perpessus  est.  Mate¬ 
riae  ejectae  atrobruneae,  floccis  rubro  bruneis  inquinatae 
erant.  Heri  de  novo  doloribus  in  scrobiculo  cordis  fixis, 
scindentibus  correptus  nosocomium  adivit,  ubi  vix  advena 
de  novo  vomitum  patiebatur  cruentum. 

Status  praesens.  Aeger  emaciatus,  magnopere 
debilis,  capitis  dolorem  accusat  obtusum.  Facies  illius  col¬ 
lapsa  et  oculi  splendore  privati  in  orbitam  retracti,  sulco 
coeruleo-bruneo  cincti  gravem  intestinorum  pronunciant  la¬ 
bem.  Lingua  est  sicca,  fere  praerubra,  sitis  immanis.  Respi¬ 
ratio  quidpiam  citata,  omni  ex  parte  libera.  In  scrobiculo 
cordis  summe  sensili  omnis  manuum  aversatur  indagatio  5 
in  mesogastrio  dolor  lancinans  ad  epigastrium  intensitate 
crescens,  regio  hypogastrica  vero  indolens.  Abdomen  vo¬ 
lumine  auctum.  Cutis  sicca,  temperatura  illius  infra  nor¬ 
mam  ,  pulsus  vix  tangendus. 

His  symptomatibus  perstantibus  de  nocte  mors. 

Extispicium.  In  cavo  abdominis  4  lib.  fluidi  squa¬ 
lido  -brunei  cum  floccoso  ventriculi  contento  remixti,  odo¬ 
ris  mephitici.  Peritonaeum  in  tota  circumferentia,  praeprimis 
vero  in  intestinorum  tenuium  ambitu,  colore  rubiginoso  pun¬ 
ctatum,  hinc  et  illinc  lineas  latas  coloris  intense  rubri  exhi¬ 
bens,  exsudato  lymphatico  tenui,  flavo- rubro  tectum.  Ven¬ 
triculus  ipse  praegrandis,  collapsus 5  membrana  illius  sero¬ 
sa  in  regione  arcui  minori  correspondente  rubiginose  colo¬ 
rata.  In  cava  illius  1|  lib.  fluidi  nigro -brunei  cum  muco  te¬ 
naci  ,  viridescente  permixti.  Membrana  mucosa  undique» 
praecipue  in  pylori  regione  3"'  suffarcinata,  granulosa,  fun¬ 
dum  versus  laxa,  mollior,  et  in  curvatura  minori  pylorum 
versus  cum  reliquis  perfossa.  Foramen  orbiculare  margini¬ 
bus  acutissimis  3"'  in  utraque  diametro  introrsum  cum  cavi¬ 
tate  communicabat,  cujus  basim  a  margine  membranae  mu¬ 
cosae  everso  circumdatam  submucoso-cellulosa  densior  nor¬ 
mali  formavit.  In  fundo  cavitatis  hujus,  ostiola  surculorum 
per  puncta  rubro  -  nigra  inermi  etiam  oculo  visibilia  pa¬ 
tebant. 

Textus  submucoso-cellulosus  emphyoematice  inflatus. 

■ —  Ob  angustationem  canalis  pylorici  per  membranarum  in- 
crassationein  transitus  digito  minori  vix  concedebatur.  Duo¬ 
denum  relaxatum,  omni  tono  privatum,  extensum.  In  cavo 
illius,  regioni  pyloro  proximae  ulcus  magnitudinis  grossi  ar- 
gentei,  stellatam  cicatrisans. 

secunda.  , 

\ 

K.  J.  58  annorum,  ostiarius,  florem  aetatis  suae  pro¬ 
spero  salutis  sensu  transegit.  Annum  degens  trigesimum 
febre  correptus  fuit  intermittente  ?  per  tres  annos  omni  au¬ 
tumno  recurrente,  ex  qua  tandem  evasit,  cortice  peruviano 
per  longius  tempus  adbibito.  Nunc  ex  annis  partim  indige¬ 
stione,  partim  cardialgia  se  vexari  adserit.  Quibus  attamen 
non  perterritus  omne  medici  auxilium  sprevit  et  remediis 
domesticis,  quibus  unice  salutem  suam  concessit,  dolores 

per  vices  intolerabiles  sopire  curavit.  Ante  mensem  dolore 
in  scrobiculo  cordis  magis  pungente  et  ardente  evadente 
haematemesim  perpessus  est,  qna  sanguis  copiosus  et  ni* 
ger  emovebatur.  Dolores  abhinc  de  die  in  diem  atrociores 
evasere  et  post  captum  cibum,  etiamsi  minima  quantitate 
sumtum,  notabiliter  augebantur.  Heri  subito  dolorem  ar¬ 
dentem  in  penetralibus  ventriculi  percepisse  dicitur,  qui 
fere  sine  ulla  intermissione  perdurans,  aegrum  nosocomium 
adire  cogebatur.  Tertio  mensis  Martii  Anni  1838  susceptus, 
sequentem  exhibuit  morbi  imaginem. 

Physiognomia  tristis,  facies  collapsa,  oculi  languidi, 
semiclausi,  in  orbitam  refracti,  lingua  in  radice  et  margi¬ 
nibus  muco  flavo  obtecta,  in  apice  praerubra,  sapor  ama¬ 
rus,  sitis  modica,  Respiratio  citata.  Regio  epigastrii  calet, 
sub  manuali  investigatione  dolor  pungens,  lancinans,  ad 
mesogastrium  se  diradians,  accusatur,  sub  trunci  motu  in¬ 
tendendus.  Hypogastrium  indolens.  Cutis  sicca,  calor  illius 
major  normali ,  pulsus  frequentes ,  contracti. 

4/3.  Aeger  agrypnia  ,  inquietudine  et  anxietate  angente 
confectus  summopere  debilem  se  sentit,  et  luctuosas  de  do¬ 
loribus  in  epigastrio  vehementissime  saevientibus  fert  que¬ 
relas.  Fauces  siti  ardent.  Cutis  inaequaliter  calet,  pulsus 
frequentes,  duri,  contracti. 

5/3.  Debilitas  et  anxietas  summum  nanciscuntur  fasti¬ 
gium;  facies  collapsa  et  distorta,  sitis  tantalica.  Dolores 
tensivi  lancinantes  per  totum  abdomen  diffusi,  continui, 
pulsus  celeres,  irregulares,  cutis  temperatura  infra  normam. 

6/3.  Vomitus  sanguinolentus;  singultus  perpetuus;  dolo¬ 
res  eadem  continuo  urgent  vehementia,  extremitatum  fri¬ 
gus,  pulsus  fere  nullus. 

7/3.  Meridie  mors. 

Sectio.  In  cavo  pelvis  2  lib.  lymphae  squalido-flavae, 
purifonnis,  faeces  redolentis.  Peritonitis.  Hepar  tenui  exsu¬ 
dato  lymphatico  obvolutum  in  parte  convexa  lobi  sinistri 
laxe  cum  anteriori  abdominis  conglutinatur  facie.  In  ven¬ 
triculo  collapso  fluidum  flavescens,  foeculentum,  ingrato 


olens.  Hujus  membrana  mucosa  in  pylori  regione  hypertro¬ 
phica.  In  facie  posteriore  duos  digitos  transversos  procul  a 
pyloro,  ulcus  ellipticum,  in  axi  ventriculi  transversa  situm, 
in  diametro  majori  4"  in  minore  2"  metieris  deprehenditur. 
Hujus  margo  exterior  uti  basis,  quae  a  pancreate  et  externa 
mesocoli  conformatur  lamina,  inaequales,  cum  molli,  fa¬ 
cile  diffluente  et  dilute  alba  materie  cerebri  substantiae  si¬ 
mili  infiltrata.  In  parte  curvaturae  minori  correspondente 
penes  pancreas  patens  erosa  cernuntur  vasorum  ostiola  par- 
tim  aperta,  partim  obstructa. 

In  facie  anteriore  duas  pollices  procul  a  curvatura  mi¬ 
nore  ventriculi  membranae  in  ambitu  argentei  mirioris  per¬ 
fossae  et  per  convexam  hepatis  faciem  strati  lymphatico-pu- 
riformis  ope  obstructae. 


Theses  defendendae* 


i. 

In  medicina  auctorum  auctoritas  valeat  minimum ,  sed 
lacta  faciant  plurimum. 

II. 

Nec  aetas  nec  fama  sed  ingenium  atque  experientia 
medentis  constituunt  valorem. 

III. 

Theorema;  ^Membranas  fibrosas  nervis  destitui*  non 
de  omnibus  valet. 

IV. 

Nervis  gangliaribus  unicis  convenit  directus  in  sangui¬ 
nem  influxus. 

V. 

Actionem  muscularem  in  contractione]  arteriarum  de 
fendo. 

VI. 

Morbus ,  in  quacunque  appareat  corporis  parte,  iisdem 
obtemperat  legibus. 

VII. 

Sine  necroscopiis  nulla  foret  anatome,  nulla  physiolo¬ 
gia  ,  et  miserrima  pathologia. 

Nob.  ab  Hildenbrand . 

VIII. 

Creberrima  causa  ossificationis  valvularum  cordis,  rheu¬ 
matismus  est  acutus. 

IX. 

In  sthenocardia  saepissime  splenitis. 


Koletschka. 


X. 

In  apoplexia  sanguinea  aut  vitium  cordis,  aut  vasorum 
cerebri  ossificatio. 

XI. 

Ileitis  in  typho  abdominali  signum  delationis  producti 
pathici  ad  glandulas  ilei. 

XII. 

Febris  puerperalis  vel  metro-peritonitis  vel  metro-phle- 

bitis. 

XIIL 

Encepbalomalacia  flava  non  est  inflammatio  substantiae 
cerebri. 

XIV. 

Nonnisi  Pathologo-Anatomus  sthetoscopio  cum  fructu 
uti  potest. 

XV. 

Amicorum  consortium  optimum  Hypochondriacis  re¬ 
medium. 

XVL 

Quo  majori  contra  morbum  quempiam  laudantur  reme¬ 
dia  numero,  tanto  majori  sub  cura  earum  premimur  egestate. 

XVII. 

Non  datur  blennorrhea  syphilitica. 

XVIII. 

Neonatorum  inflammationes  febri  carent. 


